als_Latn dik_Latn sag_Latn
Libri i Arian Krasniqit u vlerësua lartë nga shkrimtarët e pranishëm në këtë promovim.
“Promovimi i një botimi të tillë, mund të cilësohet si një lloj feste për krijimtarinë tonë dramatike. Kështu e shoh edhe këtë promovim të librit të dramaturgut, Arian Krasniqi”, tha me këtë rast shkrimtari Adil Olluri.
“Promovimi i një botimi të tillë, mund të cilësohet si një lloj feste për krijimtarinë tonë dramatike. Kështu e shoh edhe këtë promovim të librit të dramaturgut, Arian Krasniqi”, tha me këtë rast shkrimtari Adil Olluri.
Një studiuesi të artit në Kosovë i bie tepër rrallë ta shkruaj një recension për një dramë shqipe, meqë prodhimi apo botimi i saj është tejet i rrallë në vendin tonë, madje thuhet se është gjinia që më së paku botohet në arealin tonë kulturor e artistik.
Libri “Drama”. i cili u promovua në mbrëmjen e së martës nga dramaturgu, Arian Krasniqi bënë fjalë pikërisht për këtë zhanër të letërsisë. Ky libër përfshin katër tekste dramatike, si: ““Karremi”, “Kumbulla amerikane”, “Ifgjenia kukull” dhe “Arra e sëmurë”, ku në secilin tekst lexuesi gjen ngrohtësinë të cilin ia ofron vetëm libri.
“Karremi” është një tekst dramatik me dy personazhe, Plakut dhe Plakës, të cilët jetojnë dhe veprojnë për hir të ëndrrës, iluzionit të tyre se e ardhmja do të jetë më ndryshe, “Kumbulla amerikane”, ashtu siç thuhet edhe në pretekstin e saj është një dramë kanunore. Të tillë e bënë motivi, përmbajtja dhe atmosfera në të cilën zhvillohet veprimi dramatik, kurse “Ifgjenia kukull” është një dramë e shkurtër dhjetëminutësh, në të cilën përjetimi amnor është në qendër të tematikës së saj, ndërsa e fundit vije “Arra e sëmurë” e cila është një dramë e karakterit që fund e krye e trajton gjakimin e individit, për ta zbuluar një të fshehtë, në këtë rast psenë e vetëvrasjes së babait, që e shqetëson vazhdimisht krye protagonistin, i cili është rritur me këtë mister që ia mbante të fshehtë nëna e tij.
Libri i Arian Krasniqit u vlerësua lartë nga shkrimtarët e pranishëm në këtë promovim.
“Promovimi i një botimi të tillë, mund të cilësohet si një lloj feste për krijimtarinë tonë dramatike. Kështu e shoh edhe këtë promovim të librit të dramaturgut, Arian Krasniqi”, tha me këtë rast shkrimtari Adil Olluri.
Kurse shkrimtari, Ragip Sylaj tha se zhvillimi i dramës në Kosovë ka rrjedh në kahet e zhvillimit e transformimit të pjesës tjetër të letërsisë shqipe.
“Ajo (drama) varësisht edhe nga gjendja shoqërore ka krijuar stile e forma për të ardhur përherë drejt konsolidimit, respektivisht drejt strukturës e formës stabile disa herë në shëmbëllim të modeleve klasike. Kjo ndodh edhe kur brenda saj përthyhen stile të formacioneve të ndryshme letrare, siç janë modernizimi, post modernizimi etj. Në këtë frymë dhe rrafsh të arritjes e shoh edhe dramën e krijuesve të brezit të ri, në të cilin bënë pjesë edhe dramaturgu Krasniqi”, tha ndër të tjera Sylaj.
Autori i librit, dramaturgu, Arian Krasniqi tha se arsye pse shkruan dramë është se sepse e ka pasion letërsinë dhe se kjo gjini sipas tij është fare e rrallë.
“Shkruaj dramë sepse mendoj që këtë botë mos ta mbajë për vete por ta ndaj me të tjerët, dhe kjo botë e shkrimit mendoj që nuk duhet të ndaloj, por të vazhdojnë edhe brezat që vijnë pas nesh të shkruajnë. Edhe pse në kohën që jetojmë televizioni, filmi, interneti janë dominant por unë personalisht mendoj që teatri ka magjinë e vet, prandaj ulem e shkruaj dramë që ta përmbush këtë magji”, përfundoi Krasniqi.
Promovimi i “Drama” të Arian Krasniqit u bë në kuadër të shënimit të Ditës Ndërkombëtare të Përkthimit. Kjo ditë shënohet çdo 30 shtator, në shumë vende të botës, përfshirë Kosovën, në nderim të përkthyesit të parë të biblës, i cili konsiderohet si mbrojtës i shenjtë i përkthimit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn